open-index/open-wikipedia-markdown huggingface dataset:
Løvetannbarn (film)

***Løvetannbarn*** (originaltittel: *Ma vie de Courgette*) er en fransk-sveitsisk stop motion animasjonsfilm fra 2016 regissert av den sveitsiske animatøren Claude Barras. 

Filmen vant både publikumsprisen og prisen for beste film under den franske Annecy International Animated Film Festival. Det kan også nevnes at den ble nominert til Oscar i kategorien beste animasjonsfilm. Den ble også vist på filmfestivalen i Cannes.

## Handling
Icare bor sammen med moren sin, som har blitt alkoholiker etter at faren til Icare forlot familien deres. En dag når moren hans kommer etter ham i beruset raseri, skyver Icare henne ved et uhell ned trappene, og forårsaker hennes dødsfall. Senere forteller Icare hva som skjedde til politibetjent Raymond, og informerer at han foretrekker å bli kalt Courgette fordi dette var morens kallenavn for ham. Raymond bringer Courgette til et barnehjem. Simon, en av de andre barna der forteller ham historiene om alle de andre barna ved hjemmet - hvilke foreldre som er enten døde eller, som i Simons tilfelle, har problemer med loven. Courgette forteller ham deretter om hva som skjedde med hans egen mor.

En dag kommer en ny jente ved navn Camille, og Courgette blir forelsket i henne ved første blikk. Simon og Courgette oppdager at Camille hadde vært vitne til at faren hennes myrdet moren hennes, og deretter hadde drept seg selv. Camille har en tante, men hun er en ondskapsfull kvinne som ønsker å ha Camille boende hos seg på grunn av pengene hun får for henne. Courgette har fremdeles kontakt med Inspektør Raymond, fordi han regelmessig sender brev og tegninger til ham. Raymond planlegger å tilbringe en ferie sammen med Courgette, samme helg som Camille egentlig skal tilbringe med sin tante.

Men Camille ønsker å reise sammen med Raymond i stedet, og han godtar motvillig å ta med begge barna på en utflukt. Ett par uker senere skal en dommer snakke med Camille og tanten hennes for å slå fast hvor Camille skal bo. Men det blir avslørt at hun hadde brukt en MP3-spiller for å avsløre hvordan tanten fornærmet henne. Tanten mister besinnelsen med Camille, rett foran dommeren - og forslaget om at Camille skal bo hos tanten sin blir avvist.

## Referanser




## Eksterne lenker
*
NDR Elbphilharmonie Orchester

**NDR Elbphilharmonie Orchester** (norsk: NDR Elbphilharmonie Orkester) er et symfoniorkester, med tilknytning til Norddeutscher Rundfunk (NDR). Orkesteret har sete i Hamburg, nærmere bestemt konserthuset Elbphilharmonie. Orkesteret ble grunnlagt i 1945, og het inntil 2016 NDR Sinfonieorchester. 

## Sjefdirigenter
* Hans Schmidt-Isserstedt (1945–1971)
* Moshe Atzmon (1971–1976)
* Klaus Tennstedt (1979–1981)
* Günter Wand (1982–1991)
* Sir John Eliot Gardiner (1991–1994)
* Herbert Blomstedt (1996–1997)
* Christoph Eschenbach (1998–2004)
* Christoph von Dohnányi (2004–2011)
* Thomas Hengelbrock (fra 2011)

## Referanser


## Eksterne lenker
*
Ubbe Svendsen

**Ubbe** (også kalt **Ulf**, – død etter 1104) var en uekte sønn av Svend Estridsen. 

Ifølge Saxo ble Ubbe ved Erik Eiegods død valgt til konge i 1104, fordi kong Eriks uekte sønn Harald Kesja hadde gjort seg forhatt som regent med sitt brutale styre. Ubbe anså ikke seg selv som skikket til vervet, og peket i stedet på broren Niels. Muligvis kjøpte Niels brorens tilbaketreden. 

## Referanser
Thomas Hengelbrock

**Thomas Hengelbrock** (født 9. juni 1958 i Wilhelmshaven) er en tysk fiolinist, dirigent. Han tiltrådte i 2011 som sjefdirigent i NDR Elbphilharmonie Orchester i Hamburg.

## Referanser


## Eksterne lenker
* 
* 
* 
*
Sterling K. Brown

**Sterling Kelby Brown** (født 1976) er en amerikansk skuespiller.

Brown spilte blant annet aktor Christopher Darden i rettsdramaserien *[[The People v. O.J. Simpson: American Crime Story]]*, som handlet om rettssaken mot O.J. Simpson. Han mottok en Primetime Emmy Award for denne rollen under den 68. Primetime Emmy Award-utdelingen i 2016. Brown ble også nominert til en Screen Actors Guild Award og en Golden Globe. Han har også spilt Roland Burton i dramaserien *[[Army Wives]]*, og per januar 2017 spiller han Randall Pearson i dramaserien *[[This Is Us (TV-serie)|This Is Us]]*. Brown ble nominert til en ny Screen Actors Guild Award for rollen i *This Is Us*.

## Filmografi
### Film

### Fjernsyn

## Referanser


## Eksterne lenker
* 
* 
*
Android Studio

**Android Studio** er et integrert utviklingsmiljø(eller IDE) brukt i Android-utvikling. Den er spesielt designet til Android-utvikling og støtter blant annet Gradle, og er den offisielle IDEen til Android-utvikling. Den kommer innebygd med en Android Emulator, Android NDK og mer.

Den er basert på Jetbrains sin IDEA, IntelliJ. Android Studio erstattet Eclipse Android Development Tools(ADT) som før var den vanlige måten å utvikle for Android.

## Referanser


## Eksterne lenker

* Offisielt nettsted (engelsk)
Hidden Figures

***Hidden Figures*** er en amerikansk biografisk dramafilm fra 2016, regissert av Theodore Melfi. Manuset ble skrevet av Melfi og Allison Schroeder og er basert på Margot Lee Shetterlys roman *Hidden Figures*. Filmen er basert på virkelige hendelser, og handler om de afroamerikanske matematikerne Katherine Johnson (Taraji P. Henson), Dorothy Vaughan (Octavia Spencer) og Mary Jackson (Janelle Monáe), som var sentrale medarbeidere ved NASA i forarbeidet til oppskytingen av romfartøyet som fikk astronaut John Glenn til å bli første amerikaner i bane rundt jorden. Kevin Costner, Kirsten Dunst, Jim Parsons, Glen Powell og Mahershala Ali spiller andre roller.

Filmen hadde kinopremière i USA 25. desember 2016 og i Norge våren 2017. Filmen fikk gode anmeldelser, blant annet for skuespillerprestasjonene, for manuset og for filmmusikken skrevet av Hans Zimmer, Pharrell Williams og Benjamin Wallfisch. Spencer ble nominert til en Screen Actors Guild Award og en Golden Globe for sin rolleskildring. Zimmer, Williams og Wallfisch ble i tillegg nominert til en Golden Globe for beste originalmusikk. *Hidden Figures* ble nominert til tre Oscar-priser under den 89. Oscar-utdelingen i 2017: beste film, beste kvinnelige birolle (Spencer) og beste filmatisering (Melfi og Schroeder).

## Rolleliste
* Taraji P. Henson som Katherine Johnson
* Octavia Spencer som Dorothy Vaughan
* Janelle Monáe som Mary Jackson
* Kevin Costner som Al Harrison
* Kirsten Dunst som Vivian Mitchell
* Jim Parsons som Paul Stafford
* Glen Powell som John Glenn
* Mahershala Ali som Jim Johnson
* Karan Kendrick som Joylette Coleman
* Rhoda Griffis som bibliotekar
* Maria Howell som Ms. Summer
* Aldis Hodge som Levi Jackson
* Paige Nicollette som Eunice Smith
* Gary Weeks som journalist på en pressekonferanse
* Saniyya Sidney som Constance Johnson
* Kimberly Quinn som Ruth
* Olek Krupa som Karl Zielinski

## Referanser


## Eksterne lenker
*
Ishockey under Vinter-OL 1988 – Kvalifisering

**Kvalifiseringen til [[Ishockey under Vinter-OL 1988|ishockeyturneringen]] under [[vinter-OL 1988]] i [[Calgary]]** fant sted mellom 11. og 12. april 1987 og skulle avgjøre hvilket land som fikk den tolvte og siste plassen i turneringen.

## Kvalifiserte land

## Direkte kvalifisering og seeding
De elleve beste lagene ved ishockey-VM 1987 (åtte fra A-VM og de tre beste fra B-VM) var direkte kvalifisert til turneringen. Det 12. rangerte laget skulle spille mot vinneren av C-VM om den siste OL-plassen.

## Playoff
Playoffen ble arrangert på nøytral is i Ratingen i Vest-Tyskland den 11. og 12. april 1987. Hvis det sto likt mellom lagene etter de to kampene skulle en avgjørende straffeslagskonkurranse avgjøre vinneren, en regel innført av IIHF i 1980.

Alle tider er lokale (UTC+2).

## Referanser


## Eksterne lenker
*   1988 Олимпийские Игры: Канада (Калгари) / 1988 Olympics: Canada (Calgary) på Ice-Hockey-Stat.com
*  Qualifications for the 1988 Olympic Games på Passionhockey.com
Verdenscupen i alpint 2016/17 — Slalåm menn — Adelboden

**8. januar 2017 var det klart for slalåm for menn i Adelboden** i Verdenscupen i alpint 2016/17.
## Resultater

## Eksterne lenker
Offisiell resultatside
Verdenscupen i alpint 2016/17 — Storslalåm menn — Adelboden

**7. januar 2017 var det klart for storslalåm for menn i Adelboden** i Verdenscupen i alpint 2016/17. Dette rennet er regnet som det aller gjeveste storslalåmrennet i sesongen.

## Resultater
Egil André Aas

**Egil André Aas** (født 1966) er en norsk fagforeningsleder. Han var leder for  LO Stat fra 2016 til 2024. Før det var han forbundsleder i Norges Offisersforbund (NOF) fra 2010 til 2016.  

Egil André Aas har lederutdannelse fra Forsvaret 1986-1990 og organisasjons- og ledelsesutdannelse fra Universitetet i Bergen, Høgskolen i Gjøvik og Høgskolen i Vestfold 2000-2008. Han var nestleder i NOF 2005-2010, sekretariatsleder i NOF 2001-2005, forbundssekretær i NOF 1992-2001, kvartermester intendantur/Østfold regiment 1991-1992 og troppssjef Østfold regiment 1990-1991.

Aas er gift og har fire barn. Han bor på Jessheim i Akershus. 

## Referanser
LÉON (artist)

**LÉON** er artistnavnet til **Lotta Lindgren**, en svensk sanger fra Stockholm. Hun ble kjent i 2015 med låten *Tired of talking* utgitt på singel. Låtens ble så populær at hun fikk platekontrakt med Columbia Records.

## Referanser


## Eksterne lenker
* 
* 
* 
* 
* Leon on Youtube
Parlamentsvalget i Nederland 2017

**Parlamentsvalget i Nederland 2017** fant sted 15. mars 2017. Valget gjaldt 150 representanter til Tweede Kamer, som er det nederlandske parlamentet Generalstatenes folkevalgte kammer. Partiet VVD som var ledet av sittende regjeringssjef Mark Rutte, beholdt stillingen som parlamentets største parti. Geert Wilders parti PVV gikk frem, men ikke så mye som det var ventet på forhånd. Sterk fremgang hadde også miljøpartiet GroenLinks, mens det sosialdemokratiske Partij van de Arbeid, opplevde den sterkeste tilbakegangen. Valgdeltakelsen var på 81,9 % av de stemmeberettigede. 
## Valgordning
Nederlands valgsystem ble innført i 1917. Internasjonalt er det kjent som en ekstrem variant av forholdstallsvalg. Valgordningen har ingen sperregrense. Det holder derfor med 0,67 % av stemmene for å oppnå én av de 150 plassene i Tweede Kamer.

Stemmeretts- og valgbarhetsalderen er 18 år.

Velgerne kan velge hvilken som helst kandidat på listen (preferansekandidat), men de fleste krysser av for den som står øverst. Hele landet er én valgkrets, men det er administrativt oppdelt i 19 regioner. Oppdelingen har liten praktisk betydning, da partiene som oftest velger den samme listen for samtlige regioner.

## Utgangsposisjon
Ved valget i 2012 ble Volkspartij voor Vrijheid en Democratie parlamentets største parti. Partiet inngikk regjeringssamarbeid med Partij van de Arbeid, med VVDs leder Mark Rutte som regjeringssjef. 

## Resultat
Valgresultatet ble kunngjort som endelig 21. mars 2017. Valgdeltakelsen var på 81,9 % av de stemmeberettigede, noe som var den høyeste valgdeltakelsen siden 1986 (85,82 %). Det ble avgitt 80 660 stemmer utenlands, mot 48 374 i 2012. Ca. 68 000 hadde opplyst at de ønsket å stemme per post, mens ca. 60 000 faktisk avla poststemme.

## Referanser
Saucy Jacky postkort

***Saucy Jacky postkort*** er navnet på et postkort mottatt i 1888, der avsenderen hevder å være seriemorderen kjent som Jack the Ripper. Fordi Scotland Yard, aviser og andre fikk så mange liknende brev og postkort, var det ikke sikkert om dette var et ekte brev skrevet av Whitechapel-drapsmannen. Innholdet var likevel overbevisende nok til å man publiserte en faksimile av kortet i håp om at noen kunne gjenkjenne håndskriften.

## Tekst

Teksten på postkortet lyder:Kortet var poststemplet og ble mottatt 1. oktober 1888, nevner postkortet  at to ofrene ble drept svært nær hverandre: Drapsmannen kallte det et «dobbel event», drapene på Elizabeth Stride og Catherine Eddowes ble begge drept tidlig på morgenen den 30. september, og en del av Eddowes øre ble funnet liggdende på åstedet som et resultat av drapsmannens vansiring av ansiktet. Noen forfattere har hevdet at brevet ble sendt før drapene ble kjent, noe som gjør det lite sannsynlig at andre enn drapsmannen ville ha slik kunnskap om drapene, men brevet var poststemplet mer enn 24 timer etter massakren fant sted, lenge etter at mange detaljer var blitt  kjent for journalister og innbyggerne i området. Politiets tjenestemenn hevdet senere å ha identifisert en bestemt journalist som forfatter av dette postkortet i likhet det tidligere «Dear Boss»-brevet.

I årene etter Ripper-drapene forsvant Saucy Jacky postkortet fra politiets arkiver. Selv om «Dear Boss»-brevet kom til rette i 1987, er «Saucy Jaky» postkortet fortsatt savnet.

I 1931 hevdet journalisten Fred Best fra *The Star* at han og en kollega i avisen hadde skrevet alle brev undertegnet "Jack the Ripper", for å «holde virksomheten i live».

## I populærkulturen
I komediefilmen  *[[Hjelp vi er i popbransjen]]* diskuterer bandets medlemmer om de skulle skrive en musikal basert på livet til Jack the Ripper, med tittelen *Saucy Jacky*

## Referanser

## Litteratur
* *Jack the Ripper: Letters From Hell* av Evans Stewart og Keith Skinner..utgiver Sutton Publishing. |isbn=0-7509-2549-3
* *The Complete History of Jack the Ripper* av Philip Sugden. Utgiver:Carroll & Graf. isbn=0-7867-0932-4.
VårtOslo

**VårtOslo** er en nettavis som startet virksomheten 7. januar 2017. i vakuumet etter de nylig nedlagte avisene Aften og Ditt Oslo.

VårtOslo fokuserer på hendelser i Oslo, byutvikling, livet i byens nærmiljøer, politikk og store og små hendelsene som fargelegger byen hver dag. Avisen har inntektene sine fra reklame, abonnement og offentlig støtte.

Avisens motto er: Avisa for deg med hjerte for Oslo. 

Verdiforslaget er: "VårtOslo er avisa for deg med hjerte for Oslo. Vi forteller historiene fra hverdagslivet i Oslo, fra der du bor, jobber og går på skole."

VårtOslo oppfatter som sine oppgaver å opplyse, avdekke, styrke oslofolks identitet til byen og slippe flere stemmer til i ordskiftet rundt veivalg for hovedstaden. 

Redaktør og daglig leder er Vegard Velle. VårtOslo har kontor på Lilletorget 1, på Grønland. 

Avisen har flere nyhetsbrev, inkludert Oslobrevet, en Oslo-quiz og den ukentlige podkasten Oslopodden. 

Mest leste sak det første året var: NRK-reportasje om skummel kriminalitet i Oslo øst skaper sterke reaksjoner

## Referanser


## Eksterne lenker
* 
*
25 år i box!

***25 år i box!*** er en samleboks med Ingenting. Boksen ble utgitt 2. desember 2016.
## Plater
**[[Ingenting (album)|Ingenting]]* (1991)
**[[Pass ikkje inn]]* (1993)
**[[Piknik (album)|Piknik]]* (1994)
**[[Dill & Dall]]* (1996)
**[[Nytt (album)|Nytt]]* (2003)
**[[Fine meg]]* (2004)
**[[Kjempegreier]]* (2008)
**[[Ingenting Live]]* (2010)
**[[Samleting]]* (2016-utgaven)
**[[Ingenting Live|Ingenting Live-DVD]]* (2010)
Alice Beate Andersgaard

**Alice Beathe Andersgaard** (født 1961) er en norsk sykehusdirektør. Hun er administrerende direktør i Sykehuset Innlandet HF. Styret i Sykehuset Innlandet utnevnte Andersgaard til administrerende direktør 21. oktober 2016. Andersgaard har vært direktør for medisin og helsefag i Helse Sør-Øst RHF.

Hun er utdannet lege, er spesialist i fødselshjelp og kvinnesykdommer og har doktorgrad innenfor dette fagfeltet. Tidligere har hun vært avdelingsoverlege ved gyn/føde-avdelingen ved SI Gjøvik, divisjonsdirektør for kvinne/barn, fagdirektør og viseadministrerende direktør i Sykehuset Innlandet.

## Referanser
Jytte Klausen

**Jytte Klausen** (født 1954) er en dansk statsviter. Hun er professor i internasjonale relasjoner ved Brandeis University, Massachusetts. Hun forsker blant annet på islamistisk ekstremisme.

Klausen er utdannet ved Aarhus Universitet og tok doktorgraden ved New School for Social Research, New York.

I en omstridt avgjørelse valgte Yale University Press å ikke trykke Muhammed-karikaturer i Klausens bok *The Cartoons that Shook the World* (2009). Klausen viser i boken at de tilsynelatende protestene mot karikaturene var nøye iscenesatt av makthavere (særlig i Egypt) og ytterliggående islamister.

## Verk
* *The Cartoons that Shook the World*, Yale University Press, 2009.
* *The Islamic Challenge: Politics and Religion in Western Europe*. Oxford University Press (UK and US), 27. oktober 2005.
* *Has Liberalism Failed Women? Assuring Equal Representation in Europe and the United States*. Redigert sammen med Charles S. Maier. Palgrave, 2001.
* *War and Welfare: Europe and the United States, 1945 to the Present*. St. Martin's Press (U.S.) and Macmillan (U.K.), 1998. 2nd ed, Palgrave 2001.
* *European Integration in a Social and Historical Perspective, 1850 to the Present*. Redigert sammen med Louise A. Tilly. Rowman & Littlefield, 1997.
## Referanser
Svarttjern kraftverk

**Svarttjern kraftverk** er et vannkraftverk  i Lier kommune i Buskerud.

Det utnytter et fall på 100 meter i drikkevannsledningen fra Glitre.

Installert effekt er 135 kW fra en PAT (Pump As Turbine). Årsproduksjon er 1,2 GWh.

Kraftverket eies av Glitre Energi og Glitrevannverket. Det er plassert i Glitrevannverkets anlegg ved Svarttjern på Bragernesåsen.

## Referanser


## Kilder
* 
* NVE vannkraftdatabase
* Glitre Energi 
* Glitrevannverkets driftsjef.
Christer Fredriksen

**Christer Fredriksen** (født 15. april 1972 i Kristiansand) er en norsk jazzgitarist.

## Biografi
Fredriksen er kjent fra samarbeid med en serie forskjellige konstellasjoner gjennom mange år. Han studerte musikk ved Høgskolen i Agder med Utøvende Mastergrad i Rytmisk Musikk, og han har sentrert sin forskning på lyd, hvordan ulike elektriske gitarister lage sin lyd. Han er en gitarist og komponist med en særegen lyd og en evne til å fortelle historier gjennom musikken sin.

I 2011 ga han ut sitt første solo album *Urban Land*, med saksofonisten Bendik Hofseth (Skritt Foran) som sentral artist. Dette instrumentale jazz albumet, med elementer av andre musikalske stilarter, ble mikset og mastret i Rainbow Studio i Oslo av Jan Erik Kongshaug. Det neste albumet *Varemerket* ble utgitt i 2014. Her samarbeider han med bassist Audun Ramo og trommeslager Bjørn Stiauren.

## Diskografi
* 2011: *Urban Country* (Losen Records), feat. Bendik Hofseth
* 2014: *Trademark* (Losen Records)
*2017: *Vit* (Losen Records)
*2021: *Mauve*

## Referanser


## Eksterne lenker
*Christer Fredriksens offisielle nettsted
Bjørn Godøy

**Bjørn Are Godøy** (født 22. desember 1969 i Ålesund) er en norsk manusforfatter og filmskaper, historiker og sakprosaforfatter.

## Utdannelse
Godøy tok i 1994 en B.A. i filmproduksjon og filmvitenskap ved Southern Illinois University at Carbondale. Som eksamensfilm laget han en 25 minutter lang dokumentar om et norsk-amerikansk tettsted i Minnesota, som i 1994–95 ble vist på PBS-nettverket i flere stater. I 1999 ble han Cand. Philol. i historie ved Universitetet i Oslo med en hovedoppgave om den amerikanske okkupasjonen av Okinawa under og etter andre verdenskrig. Han har senere tatt en årsenhet i norsk og fullført praktisk-pedagogisk utdannelse (PPU).

## Film og tv
Fra 2000 til 2005 jobbet han som researcher, manusforfatter og regissør på tv-serien *Alt for Norge* (TV 2 2005). Senere skrev han blant annet manus til den animerte kinofilmen *Nå skal du høre* (2005), novellefilmen *Brakkvann* (2007), og tv-serien *Thor Heyerdahl – på jakt etter paradiset* (NRK 2007). Han har vært historisk ansvarlig på den norske versjonen av tv-serien *Hvem tror du at du er?* (2011, 2013, 2014, 2017) samt på *Datoen* (2015).

## Forfatterskap
I 2003 begynte Godøy å samle informasjon om nordmenn som hadde tjenestegjort som frivillige under koloniseringen av Den uavhengige Kongostaten i tiårene rundt århundreskiftet, blant annet ved det belgiske koloniarkivet i Brussel. Arbeidet munnet ut i boken *Solskinn og død: Nordmenn i kong Leopolds Kongo* (2010). Senere har han skrevet sakprosabøkene *Ti tusen skygger: En historie om Norge og de spedalske* (2014) og *Dobbeltspill: Kjærlighet og forræderi i skyggen av første verdenskrig* (2016) om forholdet mellom den irske revolusjonshelten Roger Casement og en norsk sjømann. Alle bøkene har fått gode kritikker av flere kritikere. *Ti tusen skygger* ble nominert til Brageprisen, Kritikerprisen og Språkprisen.

## Referanser


## Eksterne lenker
* 
*  Omtale av forfatteren hos forlaget Spartacus.
Lovise Heimdal

**Lovise Heimdal** (født 17. september 1995) er en norsk tidligere langrennsløper som representerte Bardu IL. Hun ble juniornorgesmester på 7,5 km klassisk teknikk i 2012, og har en stafettbronse fra Junior-VM på ski 2014.

## Idrettskarriere
### 2011–12
Heimdal deltok i K17-klassen i Junior-NM på Fauske. Der vant hun 7,5 km klassisk, og kom på fjerdeplass på 5 km fri, der Lisa Kvamme vant. På sprinten ble hun slått ut i kvalifiseringen. I Norgescupen i langrenn for junior 2011/12 vant hun to av rennene i K17-klassen, og kom på annenplass sammenlagt, bak Selma Ahlsand fra Kjelsås IL.

### 2012–13
I Junior-NM på ski 2013 fikk hun bronse på 5 km klassisk og sølv på sprinten. Hun kom på sjetteplass på 10 km fri teknikk.

Hun kom på tredjeplass totalt i Norgescupen i langrenn for junior 2012/13, bak Selma Ahlsand og Inger Bonden. Hun debuterte i Skandinavisk Cup 2012/13, på sprinten i Sjusjøen.

### 2013–14
Hun ble tatt ut til å delta i Junior-VM på ski 2014. Der fikk Norge bronse på 4 &times; 3,3 km stafett, med Heimdal på laget. Hun gikk også skiathlon, der hun endte på 36.-plass.

Hun fikk sølv på sprinten i Junior-NM på ski 2014, bak Wenche Snildalsli. I tillegg kom hun på sjetteplass på 5 km fri teknikk og niendeplass på 10 km klassisk.

I FIS Worldloppet Cup kom hun på 50.-plass med 14 poeng, og i Norgescupen i langrenn for junior 2013/14 kom hun på fjerdeplass.

### 2014–15
Hun deltok i Junior-NM på ski 2015, der hun kom på fjerdeplass på sprinten og sjetteplass på 3,75 km klassisk stil, i klassen K19/20. I nordnorsk mesterskap vant hun 5 km klassisk. Hun deltok også i NM på ski 2015 i Harstad, der hun kom på 38.-plass på 5 km klassisk.

I Norgescupen i langrenn for junior 2014/15 kom hun på syvendeplass.

### 2015–16
I NM på ski 2016 i Tromsø fikk hun bronse på 10 km klassisk i U23-klassen, og hun kom på fjerdeplass på 15 km skiathlon.

Hun kom på tredjeplass i U23-klassen i Norgescupen i langrenn 2015/16 sammenlagt, etter at hun vant ett av rennene. I Skandinavisk Cup 2015/16 kom hun på 23.-plass med 156 poeng.

### 2016–17
Hun deltok på sesongåpningen på Beitostølen i november 2016, og kom der på 22.-plass på 10 km klassisk og 13.-plass på 10 km fri teknikk. Under Norgesmesterskapet på ski 2017 deltok hun i U23-klassen. På sprinten kom hun på 19.-plass, og på 20 km fri teknikk kom hun på 10.-plass. Under NM del to på Gålå deltok hun på 30 km i seniorklassen, men fullførte ikke. På 5 km fri teknikk i U23-klassen kom hun på sjuendeplass. 

I U23-VM på ski 2017 i Park City i USA kom hun på tredjeplass på 10 km klassisk, bak svenske Anna Dyvik og sin lagvenninne Tiril Udnes Weng. Hun gikk inn til fjerdeplass på sprinten, og niendeplass på 15 km skiathlon.

I Norgescupen i langrenn 2016/17 kom hun på 16.-plass i seniorklassen og åttendeplass i U23-klassen. Hun deltok også i Skandinavisk Cup 2016/17, der hun kom på delt sjetteplass, sammen med Charlotte Kalla.

### 2017–18
Hun startet Skandinavisk Cup 2017/18 med en andreplass på 10 km fristil i Vuokatti i Finland.

## Referanser


## Eksterne lenker
* 
*  Team Veidekke - Lovise Heimdal
Newtype

er et månedlig utgitt japansk tidsskrift, som dekker anime og manga, og i en mindre grad  tokusatsu, science fiction og videospill. Det ble gitt ut for første gang av Kadokawa Shoten 8. mars 1985, og har siden blitt utgitt den tiende dagen i hver måned i Japan. ***Newtype Korea*** ble publisert i Sør-Korea mellom juni 1999 og februar 2014.

***Newtype USA*** ble gitt ut Nord-Amerika mellom 2002 og 2008, og var engelskspråklig.

## Referanser


## Eksterne lenker
* 
* ''Newtype'' på Anime News Networks encyclopedi
TOMOYO Linux

**TOMOYO Linux** er en sikkerhetsmodul i Linuxkjernen som sørger for obligatorisk adgangskontroll. Det kan brukes til å øke sikkerheten for et system, men kan også være brukbart som et verktøy for systemanalyse. TOMOYO Linux ble lansert i mars 2003 og ble sponset av NTT DATA frem til mars 2012.

## Referanser


## Eksterne lenker
*
Bionic (programvare)

**Bionic** er en versjon av C-standardbiblioteket som er utviklet av Google for operativsystemet Android. Første versjon ble lansert 23. september 2008.

## Referanser


## Eksterne lenker
*
AMD Radeon Software Crimson

**AMD Radeon Software Crimson**, tidligere kjent som **ATI Catalyst** og **AMD Catalyst** er en utstyrsdriver og et systemverktøy for grafikkort og APU’er fra Advanced Micro Devices.

Programvaren kjører på Microsoft Windows og Linux. Tidligere fantes den i utgaver for 32-biter x86 mikroprosessorer. Siden oktober 2018  støttes kun 64-biter x86 mikroprosessorer.

Programvaren ble lansert 13. juni 2002. Siste versjon er 22.5.10 og ble lansert 10. mai 2022.

## Eksterne lenker
*
EM på skøyter 2017 – Sprint kvinner

**[[EM på skøyter 2017]] – Sprint kvinner** er det 1. sprint-europamesterskapet i hurtigløp på skøyter for kvinner og ble avholdt lørdag 7. og søndag 8. januar 2017 i skøytehallen Thialf Ijsstadion i Heerenveen, Nederland. Mesterskapet ble avholdt samtidig med allround-europamesterskapet, slik at løperne måtte velge om de ville konkurrere i allround eller sprint, en kombinasjon med begge konkurranser ville bli et tøft løpsprogram.

Mesterskapet var først tildelt Warszawa i Polen med vertsarenaen Tor Stegny, men en periode var Zakopane i Polen og med vertsarenaen Tor Cos satt opp som arrangementssted. Dessverre kunne verken Warszawa eller Zakopane ta på seg å gjennomføre mesterskapet som planlagt slik at mesterskapet ble endelig flyttet til Thialf Ijsstadion i Heerenveen, Nederland. Det var Hege Bøkko fra Hol Idrettslag og Martine Ripsrud fra Stange Sportsklubb som fikk æren av å representere Norge i det første sprint-EM i hurtigløp på skøyter.

Hege Bøkko forbedret sin egen norske rekord i sammenlagt sprint firkamp.

## Sammenlagtmedaljører

## Distansemedaljører

## Sammenlagt

## Aktuelle rekorder
; Verdensrekorder

; Mesterskapsrekorder
Siden dette var første gangen dette mesterskapet ble avholdt var det ingen tidligere mesterskapsrekorder.

; Nye mesterskapsrekorder 
Noteringer i kursiv er bare midlertidige og ikke offisielle rekordforbedringer siden de ble slått senere i samme distansekonkurranse.

## Funksjonærer
* Overdommer var Jekaterina Pilsjtsjikova, Russland for damer.
** Startere var Jouko Vesterlund, Finland og Tom Vidar Johansson, Norge for damer.

## Referanser




## Eksterne lenker
* 
* Sprint : Menyside for parsammensetning og resultater på live.isuresults.eu.
Runit

**runit** er en initialiseringsprosess for Unix-lignende operativsystemer. Det er en daemon som initialiserer, overvåker og avslutter prosesser via operativsystemet. Runit er en reimplementasjon av daemontools, et prosessoervåkingsverktøy som kjører på Linux, Mac OS X, *Bsa og Solaris. Runit sørger for parallelisering av oppstart av systemtjenester, noe som kan gjøre oppstart av operativsystemet raskere.

Runit er en daemon som kjører inntil systemet slås av. Den er den direkte eller indirekte foreldreprosessen til andre prosesser og adopterer automatisk alle foreldreløse prosesser.

Den kan således erstatte init. Alternativer er Upstart og systemd.

## Referanser
Simple and Fast Multimedia Library

**Simple and Fast Multimedia Library** er et multiplattform programvarebibliotek som gir et enkelt applikasjonsprogrammeringsgrensesnitt for multimediakomponenter i datamaskiner. Biblioteket er skrevet i C++, med tilgjengelige språkbindinger for C, Crystal, D, Euphoria, Go, Java, Julia, .NET, Nim, Objective Caml, Python, Ruby og Rust.

Biblioteket er tilgjengelig for Windows, Linux, macOS and FreeBSD, med eksperimentelle porteringer til Android og iOS.

Siste versjon er 2.4.0 som ble lansert 7. august 2016.

## Referanser
Filesystem in Userspace

**Filesystem in Userspace (FUSE)** er et programvaregrensesnitt for Unix-lignende operativsystemer som gjør det mulig for ikke-privilegerte brukere å skape sine egne filsystemer uten å redigere koden til operativsystemkjernen. Dette skjer ved å kjøre filsystemkoden i brukermodus mens FUSE sørger for en «bru» for kjernegrensesnittet.

FUSE er tilgjengelig for Linux, FreeBSD, OpenBSD, NetBSD (som PUFFS), OpenSolaris, MINIX 3, Android og MacOS.

FUSE er fri programvare og er lisensiert under GNU General Public License og GNU Lesser General Public License.

## Referanser
Virtuelt filsystem

Et **virtuelt filsystem** er et abstraksjonslag på toppen av et konkret filsystem, som tillater ulike klientapplikasjoner å aksessere forskjellige typer filsystemer på en uniform måte. Et virtuelt filsystem kan brukes til å aksessere utstyr lokalt og i et nettverk transparent uten at klienten merker forskjellen. Det kan brukes som en bru mellom Microsoft Windows, Mac OS og Unix, slik at applikasjoner kan aksessere filer på disse systemene uten å vite hvilken type operativsystem eller filsystem de har tilgang til.

## Eksterne lenker
* Anatomy of the Linux virtual file system switch
Fast Light Toolkit

**Fast, Light Toolkit (FLTK)** er et multiplattform programvarebibliotek med grafiske styreelementer for grafiske brukergrensesnitt. Biblioteket er utviklet av Bill Spitzak og andre, og er implementert i C++. FLTK har støtte for 3D-grafikk og har ey grensesnitt til OpenGL, men det er også egnet for generell programmering.

FLTK er lisensiert under GNU Lesser General Public License.

## Eksterne lenker
*Offisiell hjemmeside
UClibc

**uClibc**, også kalt **µClibc**, er en minimalistisk versjon av C-standardbiblioteket som er ment for innebygde systemer og mobilt utstyr som kjører Linuxkjernen. Biblioteket ble skapt for å støtte μClinux, en versjon av Linux som ikke krever en minnehåndterer og som derfor er egnet for mikrokontrollere.

Utviklingen av uClibc startet i 1999.. Biblioteket ble for det meste skrevet fra grunnen av, men har inkorporert kode fra GNU C Library og andre prosjekter. Prosjektet ble ledet av Erik Andersen og en annen bidragsyter er  Manuel Novoa III.

Uclibc er fri og åpen programvare og er lisensiert under GNU Lesser General Public License.

## Referanser


## Eksterne lenker
*
Joachimsthal

**Joachimsthal**, noen ganger skrevet **Joachimstal**, kan vise til:

## Steder
* Jáchymov, grunnlagt som *Joachimsthal*, en by i Böhmen i Tsjekkia, kjent for sine sølv- og urangruver
* Joachimsthal (Brandenburg), en by i landkretsen Barnim i delstaten Brandenburg i Tyskland
** Amt Joachimsthal, kommunen som Joachimsthal i Brandenburg ligger i

## Folk
* Ferdinand Joachimsthal (1818–1861), tysk matematiker
* Georg Joachimsthal (1863–1914), tysk lege
Pseudocriopsis

* Se Systematisk inndeling

***Pseudocriopsis*** er en slekt av biller som tilhører den artsrike underfamilien Lamiinae i familien trebukker (Cerambycidae).

## Utseende
En middelsstor, kraftig, brunspraglete trebukk. Antennene er tynne og litt lengre enn kroppen. Pronotum er bredere enn langt, med rundede sider, med en butt tann nær bakhjørnet. Dekkvingene er jevnbrede med kraftig punktering og fine lengsetriper, beina forholdsvis korte.

## Levevis
Larvene inne i små greiner og kvister.

## Utbredelse
Slekten er utbredt i det sørøstlige Brasil.

## Systematisk inndeling

* Ordenen biller, Coleoptera Linnaeus, 1758
** Underordenen Polyphaga Emery, 1886
*** Gruppen (infraorden) Cucujiformia Lameere, 1938
**** Overfamilien Chrysomeloidea Latreille, 1802 (=Phytophaga)
***** Familien trebukker, Cerambycidae Latreille, 1802
****** Underfamilien vedbukker, Lamiinae Latreille, 1825  
******* Stammen Acanthocinini
******** Slekten *Pseudocriopsis* Melzer, 1931
********* *[[Pseudocriopsis abare]]* Monné et al., 2020
********* *[[Pseudocriopsis modesta]]* Melzer, 1931

## Kilder
* Liste over slektene

## Eksterne lenker
* 
* Bildegalleri
Atimiliopsis

* Se Systematisk inndeling

***Atimiliopsis*** er en slekt av biller som tilhører den artsrike underfamilien Lamiinae i familien trebukker (Cerambycidae).

## Utseende
En ganske liten, brunlig trebukk. Antennene og dekkvingene er kledt med ganske lange, oppstående hår. Antennene er nokså kraftige og omtrent så lange som kroppen. Pronotum er brunsvart, lengre enn bredt, bredest i den fremre delen, med en liten tann litt bak midten av hver sidekant. Dekkvingene er gulbrune, jevnbrede, med rader av grove punkter. Beina er forholdsvis korte.

## Levevis
Larvene lever inne i død ved, gjerne små kvister av løvtrær. De kan også finnes inne i store urter, for eksempel arter av vortemelk-slekten. Disse artene er ikke spesialiserte og en art kan ofte utnytte flere ulike vertsplanter.

## Utbredelse
Arten er utbredt i det sørlige Brasil.

## Systematisk inndeling

* Ordenen biller, Coleoptera Linnaeus, 1758
** Underordenen Polyphaga Emery, 1886
*** Gruppen (infraorden) Cucujiformia Lameere, 1938
**** Overfamilien Chrysomeloidea Latreille, 1802 (=Phytophaga)
***** Familien trebukker, Cerambycidae Latreille, 1802
****** Underfamilien vedbukker, Lamiinae Latreille, 1825  
******* Stammen Apodasyini Lacordaire, 1872 eller Desmiphorini 
******** Slekten *Atimiliopsis* Breuning, 1974
********* *[[Atimiliopsis ochripennis]]* Breuning, 1974

## Kilder

* Liste over slektene (Desmiphorini)
* Katalog med utbredelsesdata 
* Cerambycidae.org - Apodasyini

## Eksterne lenker
* Bildegalleri 
* 
*
Sysfs

**sysfs** er et syntetisk filsystem som blir besørget av Linuxkjernen. Filsystemet eksporterer informasjon om ulike undersystemer av kjernen, maskinvareutstyr og tilknyttede utstyrsdrivere fra kjernen til brukermodus gjennom virtuelle filer. I tillegg blir virtuelle filer også brukt for deres konfigurering.

Sysfs har en lignende funksjonalitet som sysctl i ulike derivater av Berkeley Software Distribution.

## Eksterne lenker
*Driver model overview from the LWN porting to 2.6 series
*kobjects and sysfs from the LWN porting to 2.6 series
*Ramfs
*The sysfs Filesystem, OLS'05
*Documentation/filesystems/sysfs.txt Linux kernel documentation for sysfs
Joachimsthaler

**Joachimsthaler** var en tysk-østerriksk sølvmynt utmyntet av grev Stefan von Schlik i årene 1519–30 i St. Joachimsthal (tsjekkisk: *Jáchymov*) i Kongeriket Böhmen.

I middelalderen var det gullmangel i Europa, på tross av gullimportert fra Afrika. Som følge av dette var mesteparten av myntene i sirkulasjon av sølv. Fra 1481 ble det i Sør-Tirol i Østerrike utmyntet en sølvmynt, *[[Guldengroschen]]*, med samme verdi som en gylden. Grunnet rike sølvforekomster i Joachimsthal begynte von Schlik i 1519 å utmynte denne sølvmynten, etter modell av den sørtirolske *guldengroschen*. Produksjonen nådde sitt høydepunkt omkring 1530, hvoretter spanskamerikansk sølv fra Andesfjellene og Mexico overtok.

Joachimsthaleren ble på folkemunne forkortet til *thaler* på tysk, og dette gav navn til alle senere talere/thalere. Dette gav videre opphav til tsjekkisk og slovensk *tolar*; italiensk *tallero*; lavtysk, dansk, norsk og svensk *[[daler]]*/*dalar*; arabisk og amharisk *talari*; samt samoansk *[[tala]]*, og antageligvis gambisk *[[dalasi]]*.

## Referanser
Jáchymov

**Jáchymov** (fram til 1945 kjent ved sitt tyske navn *Sankt Joachimsthal* eller *Joachimsthal*; norsk: «Sankt Joachims dal») er en by og et kursted i Karlovy Vary-regionen i Böhmen, i dag del av Tsjekkia. Byen ligger i St. Joachimsdalen i Erzgebirge, tett opp mot den tsjekkiske grensen mot Tyskland.

Byen var hovedsakelig tysktalende fram til slutten av andre verdenskrig. I 1938 ble området annektert til Nazi-Tyskland som del av Sudetenland. Den tysktalende befolkningen ble fordrevet i 1945 og erstattet av tsjekkisktalende bosettere.

Jáchymov inneholdt de fremste sølvgruvene i Det tysk-romerske rike, og joachimsthaleren ble utmyntet her i perioden 1518–1528; mynten gav senere navn til myntbetegnelsen *[[taler]]*/*[[daler]]*, samt senere også «dollar», og flere valutaer har i løpet av historien hentet navn fra denne mynten.

Fram til 1912 hadde også Jáchymov nesten monopol på radiumsutvinning, og gruvedriften var betydelig fram til 1945; i dag har driften opphørt.. Fram til 1961 var det hundrevis av politiske fanger som utførte tvangsarbeid i urangruvene. Dette ble eksportert til Sovjetunionen. 

## Folk fra Jáchymov/St. Joachimsthal
* Georgius Agricola (1494–1555), «mineralogiens far», bylege og kjemiker
* Johannes Mathesius (1504–1565), fra 1532 rektor ved den latinske skole og fra 1542 «bergpredikant» (tysk: *Bergprediger*)
* Samuel Fischer (1547–1600), professor, geistlig og inspektør

## Referanser


## Eksterne lenker
* 
* Historiske bilder (tsjekkisk)
* Historiske bilder (på tsjekkisk og noe engelsk)
Sybaguasu

* Se Systematisk inndeling

***Sybaguasu*** er en slekt av biller som tilhører den artsrike underfamilien Lamiinae i familien trebukker (Cerambycidae).

## Utseende
Middelsstore, avlange, gulbrune til svarte trebukker. Antennene er noe lengre enn kroppen. Pronotum er omtrent trapesformet, litt bredere enn langt, gjerne med gule sidekanter. Dekkvingene er jevnbrede med en skarpt opphøyd lengderibbe som avgrenser den flate delen av dekkvingen (ryggsiden).

## Utbredelse
Slekten er funnet fra Costa Rica i nord til Brasil i sør.

## Systematisk inndeling

* Ordenen biller, Coleoptera Linnaeus, 1758
** Underordenen Polyphaga Emery, 1886
*** Gruppen (infraorden) Cucujiformia Lameere, 1938
**** Overfamilien Chrysomeloidea Latreille, 1802 (=Phytophaga)
***** Familien trebukker, Cerambycidae Latreille, 1802
****** Underfamilien vedbukker, Lamiinae Latreille, 1825  
******* Stammen Hemilophini J. Thomson, 1868
******** Slekten *Sybaguasu* Martins & Galileo, 1991
********* *[[Sybaguasu anemum]]* Martins & Galileo, 2004
********* *[[Sybaguasu cornutum]]* Galileo & Martins, 2005
********* *[[Sybaguasu cupreum]]* Galileo & Martins, 2004
********* *[[Sybaguasu longipenne]]* (Bates, 1881)
********* *[[Sybaguasu mirim]]* Galileo & Martins, 2013
********* *[[Sybaguasu murinum]]* (Pascoe, 1866)
********* *[[Sybaguasu pubicorne]]* (Bates, 1881)
********* *[[Sybaguasu subcarinatum]]* (Bates, 1885)
********* *[[Sybaguasu thoracicum]]* (Olivier, 1795)
********* *[[Sybaguasu titingum]]* Martins & Galileo, 1991

## Kilder
* Liste over slektene
* Katalog med utbredelsesdata 

## Eksterne lenker
* Bildegalleri 
* 
*
Oncioderes

* Se Systematisk inndeling

***Oncioderes*** er en slekt av biller som tilhører den artsrike underfamilien Lamiinae i familien trebukker (Cerambycidae).

## Utseende
Middelsstore, avlange, matte, brunaktige trebukker. Antennene er litt lengre enn kroppen. Pronotum er uten tenner på sidene, mer eller mindre trapesformet. Dekkvingene er nokså jevnbrede, med stumpvinklede «skuldre».

## Utbredelse
Slekten er utbredt i Brasil og Fransk Guyana.

## Systematisk inndeling
Slekten må ikke forveksles med den artsrike slekten *[[Oncideres]]*.

* Ordenen biller, Coleoptera Linnaeus, 1758
** Underordenen Polyphaga Emery, 1886
*** Gruppen (infraorden) Cucujiformia Lameere, 1938
**** Overfamilien Chrysomeloidea Latreille, 1802 (=Phytophaga)
***** Familien trebukker, Cerambycidae Latreille, 1802
****** Underfamilien vedbukker, Lamiinae Latreille, 1825  
******* Stammen Onciderini J. Thomson, 1860
******** Slekten *Oncioderes* Martins & Galileo, 1990
********* *[[Oncioderes obliqua]]* Galileo, Martins & Santos-Silva, 2015
********* *[[Oncioderes piauiensis]]* Martins & Galileo, 2013
********* *[[Oncioderes picta]]* Martins & Galileo, 1990
********* *[[Oncioderes rondoniae]]* Martins & Galileo, 1990

## Kilder

* Liste over slektene
* Katalog med utbredelsesdata 

## Eksterne lenker
* Bildegalleri 
* 
*
Direct Rendering Infrastructure

**Direct Rendering Infrastructure (DRI)** er et rammeverk som tillater direkte aksess til grafisk maskinvare under vindussystemet X. Hensikten med DRI er å sørge for maskinvarebasert akselrasjon i Mesa-implementasjonen av OpenGL. DRI kan også gi OpenGL en akselrasjon av Linux rammebufferet uten å kjøre en vindustjener.

Implementasjonen av DRI blir spredt gjennom X.Org Server og dets assosierte klientbiblioteker, Mesa 3D og undersystemet Direct Rendering Manager i kjernen.

DRI er fri og åpen programvare.

## Referanser
Schweizeri

Et **schweizeri** var i Sverige på 1800-tallet en type kafé med alkoholservering. Benevnelsen ble til på starten av 1800-tallet, da innvandrede sveitsiske konditorer startet serveringssteder i Stockholm, der de serverte kaffe, te, sjokolade og likør.

## Se også
* Sveitserstil

## Referanser
Hitlers dagbøker

**Hitlers dagbøker** var en serie på 62 bøker, påstått å være skrevet av Adolf Hitler. De ble kjøpt av det tyske tidsskriftet *[[Stern]]* for 9,5 millioner D-mark. Den 22. april 1983 opplyste *Stern* nyheten om at dagbøkene var funnet, og 25. april ble de vist på en pressekonferanse og sett på av ekspertgruppe som garanterte deres ekthet. *Stern* publiserte 28. april et spesialnummer om denne «sensasjonen».

Formidleren av kjøpet fikk en anselig provisjon. Det var journalisten Gerd Heidemann, en kjent samler av memorabilia fra nazitiden. De håndskrevne dagbøker i hele 62 bind skulle ha blitt reddet fra et fly med Adolf Hitlers eiendeler som havarerte utenfor Dresden. Selgeren var en pensjonert militær som skulle ha oppbevart dagbøkene i DDR for til slutt å smugle de ut til Vest-Tyskland , gjemt i et piano.

Sterns publisering vekket forvirring blant historikere. En del av dem helte til å anerkjenne dagbøkene som ekte. En av de som tvilte var den kontroversielle britiske historikeren David Irving.

Den 6. mai ble det avslørt at dagbøkene var forfalsket. Materialeundersøkelsen viste at både papiret og blekket var laget langt etter andre verdenskrigs slutt. Forfatteren viste seg være en falskner fra Stuttgart - Konrad Kujau. Han hadde spesialisert seg på å forfalske Hitlers håndskrifter og malerier. Han hadde blant annet malt 700 malerier for boken *Adolf Hitler: The Unknown Artist* (1983).

Kujau og Heidemann ble senere dømt til fire og halvt års fengsel. Etter løslatelsen forsørget Kujau seg med å framstille kopier av kjente kunstneres verk, men med signaturen «forfalsket av Kanju» også med kopierer av Hitlers malerier. 

Den tyske filmkomedien *Schtonk*! fra 1992 var en satire av hele affæren. Filmen fikk stor kommersiell suksess og ble nominert til en Oscar for beste utenlandske film.

## Referanser
Eczemotellus

* Se Systematisk inndeling

***Eczemotellus*** er en slekt av biller som tilhører den artsrike underfamilien Lamiinae i familien trebukker (Cerambycidae). Slekten omfatter bare én kjent art.

## Utseende
En middelsstor, kraftig, brunlig trebukk. Antennene er nokså tynne og noe lengre enn kroppen, et par av de ytre leddene er mer eller mindre hvite. Pronotum er litt tønneformet uten tenner på sidene. Dekkvingene er nesten parallellsidige, med to siksak-tverrbånd av lyse skjell.

## Levevis
Disse billene har larver som lever i død ved.

## Utbredelse
Arten lever på Filippinene.

## Systematisk inndeling

* Ordenen biller, Coleoptera Linnaeus, 1758
** Underordenen Polyphaga Emery, 1886
*** Gruppen (infraorden) Cucujiformia Lameere, 1938
**** Overfamilien Chrysomeloidea Latreille, 1802 (=Phytophaga)
***** Familien trebukker, Cerambycidae Latreille, 1802
****** Underfamilien vedbukker, Lamiinae Latreille, 1825  
******* Stammen Pteropliini Thomson, 1860 
******** Slekten *Eczemotellus* Heller, 1924
********* *[[Eczemotellus subtilipictus]]* Heller, 1924

## Kilder
* Liste over slektene
* Katalog over gruppen

## Eksterne lenker
* Bilder av artene 
* 
*
Erkehertugdømmet Østerrike

**Erkehertugdømmet Østerrike** (tysk: *Erzherzogtum Österreich*) var et viktig riksfyrstedømmer i Det tysk-romerske rike, samt Habsburgmonarkiets kjerne. Med hovedstad i Wien var erkehertugdømmet sentrert i rikets sørøstre periferi.

Erkehertugdømmet utviklet seg fra det bayerske Markgrevskapet Østerrike, som i 1156 ble opphøyet til Hertugdømmet Østerrike jamfør *[[Privilegium Minus]]* utstedt av keiser Frederik Barbarossa. Huset Habsburg inntok den østerrikske trone i Wien i 1282, og i 1453 tok keiser Frederik 3., også hersker over Østerrike, offisielt tittelen «erkehertug». Fra 1400-tallet og utover var alle tysk-romerske keisere, bortsett fra Karl 7., østerrikske erkehertuger, og med ervervelsen av de bøhmiske og ungarske kronlandene i 1526 ble de habsburgske arvelandene sentrum for en europeisk stormakt.

Erkehertugdømmet historie som riksstand endte med oppløsingen av Det tysk-romerske rike i 1806. Det ble erstattet av de neder- og overøsterrikske kronlandene i Det østerrikske keiserrike.

## Se også
* Østerrikes historie
* Liste over Østerrikes monarker

## Referanser
Bifidunguiglenea

* Se Systematisk inndeling

***Bifidunguiglenea*** er en slekt av biller som tilhører den artsrike underfamilien Lamiinae i familien trebukker (Cerambycidae). Slekten omfatter bare én art.

## Utseende
En middelsstor (ca. 10 millimeter), avlang, blank, brun trebukk med gule flekker. Antennene er tynne og litt lengre enn kroppen. Pronotum er tønneformet, noe varierende i bredden, kraftig punktert. Dekkvingene er litt avsmalnende bakover, med en skarp lengdelist ved kanten av "ryggen" i den midtre delen (denne når ikke for- eller bakkantene av dekkvingen), og rader av grove punkter. De ender i en skarp tann. Pronotum har lysgule sidestriper, dekkvingene har tre par gule flekker som gjerne danner brede tverrbånd. Undersiden er også delvis gul.

## Utbredelse
Arten er kjent fra Myanmar og Vietnam.

## Systematisk inndeling

* Ordenen biller, Coleoptera Linnaeus, 1758
** Underordenen Polyphaga Emery, 1886
*** Gruppen (infraorden) Cucujiformia Lameere, 1938
**** Overfamilien Chrysomeloidea Latreille, 1802 (=Phytophaga)
***** Familien trebukker, Cerambycidae Latreille, 1802
****** Underfamilien vedbukker, Lamiinae Latreille, 1825  
******* Stammen Saperdini 
******** Slekten *Bifidunguiglenea* Lin & Tavakilian, 2012 
********* *[[Bifidunguiglenea gestroi]]* (Gahan, 1895)

## Kilder
* Katalog med utbredelsesdata
* Liste over slektene

## Eksterne lenker
* 
*
Feiltoleranse

**Feiltoleranse** er en egenskap som gjør at et system fortsetter å operere korrekt etter at det inntreffer en eller flere feil i noen av dets komponenter. Hvis kvaliteten på et slikt system minsker, skjer dette proporsjonalt med feilens alvorlighetsgrad, i motsetning til et system hvor selv en liten feil forårsaker totalt havari. Feiltoleranse er spesielt viktig i systemer med høy tilgjengelighet eller livskritiske systemer.

## Referanser
Konrad Kujau

**Konrad Paul Kujau** (født  27. juni 1938 i Löbau i Sachsen, død 12. september 2000 i Stuttgart i Baden-Württemberg) var en tysk svindler, illustratør og kunstner. Mest kjent er han for sin rolle i publiseringen av «Hitler-dagbøkene» i 1983. Dagbøkene viste seg senere å være forfalsket av ham selv. 

Han solgte de falske dagbøkene for 2,5 millioner tyske mark til journalisten Gerd Heidemann, som i sin tur solgte dem videre til sin arbeidsgiver, det tyske tidsskriftet *[[Stern]]* for 9,3 millioner mark.

Kujau ble født som det yngste av fem barn i det som senere ble DDR. Han studerte kunst i to semestre ved Kunsthøyskolen i Dresden før han flyktet til Vest-Tyskland i 1957.

I 1985 ble Kujau funnet skyldig i svindel av en distriktsdomstol i Hamburg og ble dømt til en fire og et halvt års fengselsstraff, men ble løslatt ett og et halvt år før tiden. Etter at han ble løslatt, kom han igjen på kant med loven og ble ilagt en heftig bot da politiet fant forfalskede førerkort i hans leilighet ved en ransaking.

Han døde av kreft i 2000 på et sykehus i Stuttgart.

## Referanser


## Eksterne lenker
* 
* 
*
Stat (systemkall)

**stat()** er et systemkall i Unix og Unix-lignende systemer som returnerer filattributtene til en inode. `stat` ble innført i Unix Version 1, og var blant de få opprinnelige systemkallene som endret seg i versjon 4, med tilføyelse av gruppetillatelse og økt filstørrelse. Semantikken til stat() varierer mye med ulike operativsystemer. Unix-kommandoen ls bruker dette systemkallet for å få følgende informasjon om filer:

* atime: tidspunktet for siste tilgang (ls -lu)
* mtime: tidspunktet for siste modifikasjon (ls -l)
* ctime: tidspunktet for siste endring (ls -lc)

## Referanser


## Eksterne lenker
* An example showing how to use stat() 
* stat() in Perl
* stat() in PHP
* atime and relatime